PANAMAVÁROS, PANAMA – 1989. DECEMBER 20.
Az elnök utasítást adott ma az Egyesült Államok erőinek,
hogy bevetéseket hajtsanak végre Panamában az amerikai életek védelme,
a demokrácia helyreállítása,
a Panama-csatornaegyezmény fenntartása és Manuel Noriega elfogása érdekében.
A Panama-csatornát az USA építette. Éveken át birtokoltuk és üzemeltettük,
amíg a Carter-kormány az egyezménnyel oda nem ígérte Panamának.
Aztán hatalomra került Manuel Noriega.
Ő eredetileg az USA-nak dolgozott,
kábítószer-ellenes megbízásai voltak,
de közben a drogcsempészeket segítette.
Panamának akartuk adni a csatornát,
de ez lehetetlen volt, amíg egy Noriegához hasonló diktátor,
egy befolyásos drogcsempész volt hatalmon.
Az Igaz ügy hadművelet végrehajtása előtt
a hírszerzés azt mondta, folyamatosan szemmel tartják Noriegát.
Aztán amikor megérkeztünk,
senki sem tudta, hová tűnt.
Néztünk egymásra, hogy hol van Noriega, a főnyeremény.
Teljesen felszívódott.
Elkezdődött a vadászat.
KÖZPONTI HÍRSZERZŐ ÜGYNÖKSÉG
BIZALMAS
A KÉMEK VILÁGA
IGAZ ÜGY MŰVELET
PANAMA-CSATORNA, PANAMA
A Csendes- és az Atlanti-óceánt összekötő Panama-csatornát 1914-ben nyitották meg.
A csatornát az USA építette. Jelentős dzsungelterületet kellett kiásni,
illetve többnyire kínai és olasz munkások ezreit az országba hívni.
A Panama-csatorna 1914-ben készült el.
Nem sokkal korábban,
az USA rávette Panamát, hogy váljanak külön Kolumbiától.
A csatorna a két óceán közötti legkeskenyebb földsávnál épült.
PANAMA-CSATORNA
A tengerszint eltért, de ez volt a legkeskenyebb földsáv.
A franciák kezdték el az építkezést,
de főként a malária miatt az erőfeszítéseik kudarcba fulladtak.
Átvettük tőlük a projektet, és az USA sikeresen befejezte a csatornát.
Az amerikai kormány létrehozott egy csatornaövezetet,
amely 32 kilométer széles
és 64 kilométer hosszú volt.
A Panamával kötött megállapodás szerint,
és itt jön a kényes pont,
a csatorna olyan volt, mintha az USA felségterülete lett volna.
A csatornaövezetnek saját kormánya, törvényei és börtönei voltak.
Szóval amíg a panamaiak a csatorna feletti autópályán utaztak,
addig amerikai joghatóság alá estek.
Ez idővel rengeteg konfliktushoz vezetett,
így Carter elnök úgy döntött,
megszünteti az övezetet, és átadja a csatornát Panamának.
PÁNAMERIKAI UNIÓ – WASHINGTON D. C., USA
Az egyezmény értelmében Panama szerepe
fokozatosan növekedni fog
a csatorna üzemeltetése és védelme tekintetében
az elkövetkező 23 évben.
Az USA-nak ezt követően is jogában áll elhárítania minden kockázatot,
ami a csatorna semlegességét és szabad használatát veszélyezteti.
Miután Carter aláírta az egyezményt,
létrehoztunk egy hadműveleti részleget az egyezmény védelme érdekében.
Ennek én voltam a vezetője.
Én voltam a SOUTHCOM műveleti igazgatója.
MARC CISNEROS DANDÁRTÁBORNOK
Jogunkban állt Panamában állomásozni.
2000-ig mi üzemeltettük a csatornát.
Úgy 12 000 katonám volt. Miénk volt a legnagyobb hadosztály.
Erre rájött még a haderőnkhöz tartozó 12 000 családtag,
és a csatornaövezet további 20 000 lakója, akik amerikai polgárok voltak.
A CIA és a hadsereg volt
A CIA EGYKORI IGAZGATÓJA
a két legérdekeltebb fél Panamában.
Panama kiemelkedően fontos az USA számára. Elsősorban a Panama-csatorna,
illetve az ottani kereskedelem miatt.
Rendkívül fontos hely számunkra.
A Panama-csatornaegyezményt Torrijosszal kötötte meg az ország.
Torrijos diktátor volt.
Hihetetlenül karizmatikus, nacionalista és népszerű volt,
de kordában tudtuk tartani őt.
Noriega volt Torrijos hírszerzési főnöke.
Ő ismerte fel többek között a propaganda,
a megtévesztések és a besúgóhálózatok fontosságát.
„Ananászfejnek” hívták, amiért gyerekkorában heges lett az arca.
A hegek az egész arcát beborították. Ez volt a gúnyneve.
Biztos nem örült neki, de így csúfolták.
Manuel Noriega gyermek- és kamaszkora rendkívül érdekes volt.
Az anyja szobalány volt, aki igyekezett mindent megadni neki,
amit csak tudott.
A gimnáziumi éveiben
egy perui katonai akadémiára küldték, ahol fantasztikus eredményeket ért el.
Hadnagyként tért vissza Panamába,
ahol Omar Torrijos beosztottja lett,
aki felkarolta, és mentorálni kezdte őt.
Ez az ismeretség rendkívüli módon a hasznára vált.
1971-ben a titkosszolgálat vezetője lett.
Sokat segített nekünk a közép-amerikai háborúk alatt.
Támogatta a regionális politikánkat, segített hozzáférni a nehéz célpontokhoz…
Hálásak voltunk a segítségéért.
A nicaraguai szabadságharcosok
elhozhatják a demokráciát Közép-Amerikába.
De most kell támogatnunk őket, különben holnap már túl késő lesz.
Arról az időszakról azt érdemes tudni,
hogy akkoriban harcoltunk a sandinistákkal Közép-Amerikában.
Őket Kuba támogatta, Kuba pedig a Szovjetunió bábállama volt.
Eléggé aggasztott minket a helyzet.
Noriega remek kapcsolatban állt Kubával.
A kapcsolatain keresztül bizalmas információkat nyújtott.
Valószínűleg kettős ügynök volt, és a mi terveinket is elárulta nekik.
Kérdéses volt, hogy összességében mennyire megbízható.
Tudtam, hogy a CIA évi 200 000 dollárt fizet Noriegának az információiért.
Noriega valóban kapott pénzt, de csak azért cserébe fizettünk neki…
Az elvégzett munkáért cserébe, például az információszerzésért,
a hírszerzési felszereléseink elhelyezéséért és beállításáért,
amelyekkel a nehéz célpontokat figyeltük meg és hallgattuk le…
De Noriega és a korrupció mindig kéz a kézben jártak.
Ismerte az országot, ismerte a befolyásos figurákat…
Szóval a panamai kormány és Torrijos számára is fontos volt.
1981. JÚLIUS 31.
Omar Torrijos tűzhalált halt egy repülőszerencsétlenségben.
REPÜLŐGÉP-BALESET VÉGZETT TORRIJOSSZAL
A baleset körülményei tisztázatlanok.
A hatóságok szerint a repülőgép a hegyoldalba csapódott,
ám a szemtanúk azt állítják, a gép menet közben robbant fel.
Habár a halálát balesetnek minősítették, sokan merényletre gyanakszanak.
A MÉLTÓSÁG ZÁSZLÓALJ EGYKORI VEZETŐJE, EGYKORI KÖZMUNKAÜGYI MINISZTER
Amikor Torrijos tábornok életét vesztette Cerro Martánál 1981. július 31-én,
az ország bizonytalan időszak elé nézett.
Torrijos nem volt Panama elnöke.
Ő csak a kormányt vezette.
Ebben az időszakban lett Noriega tábornok a nemzetőrség feje,
amit később Védelmi Erőknek hívtak.
Az ő parancsára történt a hatalomátvétel.
Ő lett a Panamai Védelmi Erők vezetője.
Sikerült megszilárdítania a hatalmát.
Átvette az irányítást.
Nem kellett elnöknek lennie, így is ő volt az ország első embere.
Panama diktátora.
Remekül tudta, honnan áramlik be a pénz az országba,
és hogy kik a gazdagok.
Különböző korrupciós ügyekbe keveredett.
A drogcsempészet lehetett a legsúlyosabb.
Noriega kábítószeres tranzitpontnak használta Panamát.
Ő irányította a vízi útvonalakat.
Kolumbiából Miamiba, illetve Európába szállította az árut.
Teljes csempészhálózatot épített ki,
amelyben a kartell is segített neki.
Busásan megfizették ezért cserébe.
Ha a kartell át akart kelni a csatornán,
vagy ha segítség kellett nekik, akkor ő elintézte.
Nagyon fontos volt a kartell számára.
Panama a drogcsempészet és az egyéb korrupciós ügyletek melegágyává vált.
Hazánk mélyen aggódni kezdett a kábítószer-kereskedelem miatt.
1986-ban Reagan elnök parancsot adott a CIA-nek,
hogy járjanak utána, miképp lehetne leszámolni a csempészekkel.
Létrehoztunk egy panamai munkacsoportot a jobb hírszerzés érdekében.
Szóval így állt a helyzet, amikor 1986-ban másodjára rendeltek ki Panamába.
Kértem egy listát a nagykövetségtől azokról a cégekről, amelyekkel üzleteltek,
mert látni akartam, hogy hány köthető közülük Noriegához.
Mindegyik, kivétel nélkül.
Noriega markában voltak.
Betiltottam a velük való üzletet, hogy az USA-ból rendeljük meg, ami kell.
Az volt a küldetésem, hogy megszabaduljak Noriegától,
így esküdt ellenségekké váltunk.
A legtöbb országot idővel elkezdi zavarni, ha külföldi csapatok vannak a területükön.
Noriega rövidesen elkezdte megkérdőjelezni,
hogy mi vagyunk-e a legjobb partner,
a legjobb barát számukra.
Több téren is szembeszállt velünk.
REAGAN NEMZETBIZTONSÁGI TANÁCSADÓJA
Poindexter megkérte Noriega tábornokot, hogy támogassa a nicaraguai kontrákat.
Ezenkívül azt akarta, hogy Noriega területeket biztosítson Panamán belül
a kontrák kiképzésére, hogy aztán Nicaraguában harcolhassanak.
A tábornok azt felelte, hogy ez nem fog megtörténni.
Manuel Antonio Noriega tábornok akadályt jelentett Amerika számára
a geostratégiai és politikai céljaik elérésében.
Harcias, ellenséges,
szinte gyűlölködő lett az USA-val szemben.
Elkezdte aláaknázni a közép-amerikai törekvéseinket.
Ez a macséta jelképezi Panama népének méltóságát és bátorságát!
Azt üzeni a világnak, hogy eddig és ne tovább!
Elkezdte elnyomni
és elhallgattatni a panamai politikai rendszert.
Megkínzott és kivégzett több ellenzéki politikust is.
Idővel aztán rájöttünk, hogy többé nem hagyhatjuk figyelmen kívül.
Tennünk kellett valamit.
Úgy döntöttünk, megszakítjuk vele a kapcsolatot.
Idősebb George Bush elnök leállította a Panamának nyújtott támogatásokat.
Elszabadult a pokol.
1988-ban drogcsempészet miatt körözést adtak ki Noriegára az USA-ban.
NORIEGA A CÉLPONT
EGY ALJAS SÖPREDÉK
Az amerikaiaktól kapott helikopterében
repked az országában a diktátor, akit drogcsempészettel vádoltak meg.
Noriega tábornok a hadsereg főparancsnoka, illetve Panama legbefolyásosabb embere.
A munkacsoport vezetőjeként én jártam a Fehér Házban tartott megbeszélésekre,
a nemzetbiztonsági ülésekre.
Azt szerettük volna, hogy békésen adja át a hatalmat
egy demokratikusan megválasztott jövőbeli kormánynak.
Lemondatná őt?
Mindenkit boldoggá tenne, ha Noriega végre eltűnne Panamából.
PANAMAVÁROS, PANAMA – 1989. MÁRCIUS
1989 márciusában puccsot szerveztek ellene
a saját seregének tagjai, ami végül kudarcba fulladt.
Kivégezték az elkövetőket.
Noriega tábornok hosszú időn át volt a CIA embere,
így remekül ismeri a propagandát.
Ismét elhárította az ellene szervezett puccsot.
Amerika hiába reménykedik a bukásában,
a hatalom továbbra is Noriega kezében van.
Nem akartunk puccsot szervezni ellene.
Nem adtunk fegyvert a felkelőknek, nem képeztük ki őket.
Csak meggyőztük a hadsereget, hogy kényszerítsék távozásra őt.
Kurt Muse amerikai polgár volt, akinek a családja Panamába költözött.
Az apjának grafikai tervezőirodája volt, így a családi vállalkozásban dolgozott.
Kurt gyermekei panamai iskolákba jártak.
Az ottani közösség része volt.
Beilleszkedett a panamai közösségbe.
Azonban a panamai barátaihoz hasonlóan
ő is aggódni kezdett Noriega hatalmi visszaélései miatt.
„A szabadság hangjának” hívták magukat.
FORRÁS: A SZABADSÁG HANGJA
Rájöttek, hogy képesek befogni
bizonyos kereskedelmi rádióműsorokat Panamaváros belvárosában,
majd átvenni azok frekvenciasávjait,
és a saját műsorukat sugározni rajtuk.
Akkoriban még elszórtan közvetítettek,
főként rövid, Noriega-ellenes, demokráciapárti üzeneteket.
Ez itt A szabadság hangja!
Pénzt adtunk nekik,
hogy menedékházakat bérelhessenek
Panamaváros belvárosának különböző pontjain.
Csúcstechnológiás felszerelést kaptak, amellyel megadott időpontokban
át tudták venni a rádiók frekvenciasávjait.
Utána úgy döntöttünk, arra használjuk fel ezt a lehetőséget,
hogy szembeszálljunk Noriegával, hiszen jól tudtuk, hogy csalni fog majd.
Manipulálni akarta a választási eredményeket.
Beállítottuk a berendezéseinket, és vártunk a választásokra.
A választások napján megkaptuk az exit poll eredményét,
majd felolvastuk az előre megírt szövegünket.
„Figyelem, sürgős bejelentés!
Megszakítjuk az adást,
hogy közöljük a választások valós eredményét az exit poll alapján.”
Utána gyorsan felolvastuk az adatokat,
amik az exit pollból származtak, majd lekapcsoltuk
és lehallgattuk a katonai csatornáikat, hogy ne tudjanak ránk bukkanni.
Bevált a tervünk.
A délután egészét és az este egy részét üzenetközvetítéssel
és az ő kommunikációjuk semlegesítésével töltöttük.
De aztán Noriega leállította a szavazatszámlálást.
Egy-két nappal később, érvénytelenítette a választásokat.
Külföldi manipulációra hivatkozott.
Méltóság Zászlóaljnak hívták azt a panamai polgári csoportosulást,
amely később önkéntes polgárőrséggé szerveződött.
A Védelmi Erők alakulatait támogattuk.
Meg akartuk akadályozni
a külföldi katonai beavatkozásokat.
A nevem Amadís Jiménez De Sandoval.
Az invázió idején a Védelmi Erők századosa voltam.
A PANAMAI VÉDELMI ERŐK EGYKORI EZREDESE
Régóta ismerem Benjamín Colamarcót.
Mint sok korabeli fiatalember, ő is rendkívül idealista típus volt.
Erősen hitt a nacionalizmusban, illetve Panama függetlenségében.
Ő volt a Méltóság Zászlóalj parancsnoka.
A választások érvénytelenítését követően
számos tömegtüntetés szerveződött.
Noriega válaszul parancsba adta
a Panamai Védelmi Erőknek,
illetve a Méltóság Zászlóaljnak,
hogy támadják meg a megválasztott politikusokat.
Többek között Billy Fordot.
Őt is megtámadták az utcán.
Miután végeztek a testőrével, súlyosan bántalmazták Fordot.
Erőszaktól lángolnak Panama utcái. Noriega erői megtámadták az ellenzéket.
Eszméletlenre verték Guillermo Endara ellenzéki elnökjelöltet.
Az alelnökjelöltjeit is súlyos támadások érték.
Megmutatta a valódi arcát. Bebizonyította, hogy diktátor.
És számára ez volt a vég kezdete.
KORMÁNYZATI VERŐEMBEREK VAJON KÖZBELÉP AZ EGYESÜLT ÁLLAMOK?
Egy különleges műveleti egységhez kerültem, egy közös hírszerzési csapathoz.
Az volt a feladatunk, hogy kiderítsük és előrejelezzük Noriega minden lépését.
Novemberben mozgósították a csapatunkat.
Végigfutottam az Amador mólón,
amely Noriega főhadiszállásánál volt,
és beszélgetni kezdtem az őrökkel, hátha megtudok valamit.
Utána jelentettem a fejleményeket.
Miután megérkeztem Panamába, besúgói hálózatot kezdtem el kiépíteni.
Azokból, akik láthatták őt, vagy hallhatták, hogy merre lehet.
Így próbáltuk megjósolni minden mozdulatát.
Volt egy szeretője, akit Vicky Amadónak hívtak.
Ellátogattam az egyik pedikűröshöz, akihez Vicky gyakran járt,
hátha meghallok egy-két pletykát.
Emellett volt egy ház, amit Noriega rendszeresen látogatott.
A helyi boszorkány otthona.
Noriega mélyen hitt a spanyolul santeríának hívott voodoomágiában.
Azt remélte, hogy a boszorkány a segítségére lesz,
és a rituálékkal természetfeletti erőre tesz majd szert.
CLAYTON BÁZIS, PANAMA – 1989. DECEMBER 16.
Épp a karácsonyi bálunkat tartottuk,
amikor a parancsnokunk, Cisneros tábornok, lefújta az estét.
Odaléptem a mikrofonhoz, és azt mondtam, sajnos véget kell vetnünk a rendezvénynek,
mert incidens történt.
Parancsba adtam a tiszteknek, hogy vigyék haza a családjaikat,
és jelentkezzenek a bázison.
Értesítést kaptam, hogy incidens történt. Egy tengerészgyalogosunkat megölték.
A PANAMÁBAN MEGÖLT „TENGERÉSZGYALOGOS” VALÓJÁBAN KOLUMBIAI VOLT
Két barátjával szórakozni indult.
Elhajtottak a panamai főhadiszállás előtt, ahol útlezárás volt. Megállították őket.
Átfutott az útlezáráson, és agyonlőtték.
Ez megbízható információ, amit Bush tájékoztatásán hallottam.
Azt is hallottam még, hogy a tengerészgyalogos halála után
volt egy hadnagy is, aki rosszkor volt rossz helyen a feleségével.
Ugyanott állították meg őket is.
Kiszedték őt a kocsiból, szétverték, a feleségét körbeadták…
Ekkor rendelte el Bush a hadműveletet, amit akkoriban „Igaz ügyként” emlegettek.
A panamaiak „amerikai inváziónak” hívták.
Én is így fogok utalni rá, hiszen erről volt szó valójában.
1989. DECEMBER 19. – ESTE 22:00
Hazafelé indultam 22:00 óra körül,
amikor hívást kaptam
Moisés Cortizo századostól…
az amadori bázisról.
Cortizo százados azt mondta,
hogy elég különös dolgok történtek.
Hogy megszakadt a kapcsolat a közös panamai bázis amerikai oldalával.
Aznap este,
amikor elhaladtunk a bázis ellenőrző pontja mellett,
a lámpák töröttek voltak, és egyetlen katonát sem láttunk,
sem panamait, sem amerikait.
És a bázis teljes bal oldalát, ahol az amerikaiak voltak…
A haditengerészeti parancsnokságukat sötétség borította.
Teljes sötétség.
Én voltam a főtörzsőrmestere az ottani gyalogos zászlóaljunknak,
az 5. zászlóalj 87. hadosztályának.
Megvolt az oka annak, hogy a Delta Force miért vett részt Panama megszállásában
az Igaz ügy hadművelet keretein belül.
Először is azért, mert egy alakulat már hónapok óta követte Noriegát.
Másodszor, Kurt Muse miatt.
Kurt Muse tagja volt a panamai A szabadság hangja nevű csoportnak.
A férfi az Egyesült Államokba utazott, utána pedig visszatért Panamába.
A csoportot elárulta az egyik ismerősük,
így Kurtöt elfogták, és börtönbe zárták.
Chorrillo belvárosában, a Modelo börtönben tartották fogva.
A Védelmi Erők főhadiszállásával szemben.
A kormány számára világossá vált,
hogy az invázió első lépéseként először Kurtöt kell kiszabadítani.
Ez volt az Acid Gambit bevetés.
Az Igaz ügy hadművelet idején a hadsereg egyik különleges egységének tagja voltam.
A seregen belül különleges egységeknek hívják
azokat az alakulatokat, amelyek munkája alapvetően titkosított.
A Delta Force az elit alakulatunk.
Bármilyen helyzetben bevethetők. Elvégzik a dolgukat, és élve kijutnak.
Minél hamarabb ki akartuk juttatni Kurt Muse-t,
mivel minél tovább maradt, annál nagyobb veszélyben volt.
ESTE 23:35
A Delta ügynökei
sokat dolgoztak ezen a bevetésen.
A válogatásról ismertem Lee-t. A Delta ügynökképzési programjából.
Leszálltak a Modelo börtön tetején.
Átverekedték magukat az őrökön.
Ajtókat és cellákat robbantottak ki
az erre szolgáló robbanótölteteikkel,
majd kimenekítették Kurt Muse-t, és felrakták a gépre.
A felszállás után lövések érték a helikoptert.
Megsérült, és lezuhant az utcára.
A hadsereg erősítést küldött.
A lövöldözés közben begurult egy páncélozott személyszállító.
Kimenekítették Kurtöt, majd visszavitték a bázisunkra.
Elég drámai szökés volt.
Néhány Delta Force-ügynököt meglőttek,
de mindenki túlélte, így a bevetés boldog véget ért.
Egytől tízig tízpontos volt a végkifejlet.
ÉJSZAKA
Közben az volt a terv, hogy a többi egység berepül az Amador bázisra,
biztosítják azt, és kezdődik a hadművelet.
Párhuzamosan akartuk megtámadni
a csatornaövezetet, az Amador bázist,
a Torrijos Repülőteret, a Cimmaron bázist,
illetve az elszigetelt Río Hatót északon.
Bevetették a 82. légi hadosztályt.
A haditengerészet kommandósai ejtőernyővel repültek be Panamá Viejóba,
azonban sajnos apály volt akkoriban.
Ilyenkor alacsony a vízszint a szárazföld közelében,
így sajnálatos módon négy kommandósunkat is elvesztettük.
Borzasztóan kaotikus órák voltak.
Nekünk ez nem volt invázió. Csak besétáltunk hátulról.
Az az igazság, hogy a panamai bázist egy utca választotta el az amerikaitól.
Csak átmentek az út túloldalára.
Az volt a legfontosabb, hogy azonnal semlegesítsük
a Panamai Védelmi Erők bázisait az egész városban.
Elszigeteltük, és kiiktattuk őket.
Szétkaptuk a főhadiszállásukat.
AC-130-as repülőgépek lőtték és bombázták megállás nélkül.
Később egy Ranger-alakulat söpörte ki a helyet.
Tudtuk, hogy Noriega nem volt ott,
különben rakétázás és bombázás helyett gyalogságot küldtünk volna be a bázisukra.
Szóval a főhadiszállásuk már az invázió elején megsemmisült.
Ott és akkor történt a legtöbb haláleset.
A főhadiszállás ostrománál.
Sajnos a közeli házak is kigyulladtak.
A városban mindenhol látni lehetett
az El Chorilló-i tűz fényoszlopát.
Nem tudtuk, állni fog-e még a házunk, mire hazaérünk.
Borzasztóan rémisztő este volt.
Porig égettük Chorrillót.
Több mint 12 háztömböt.
Az emberek csak úgy özönlöttek kifelé.
A franciák építették azokat a házakat még a francia csatornaprojekt idejében.
Savannah-i, georgiai fenyőbélből épültek.
Ha a fenyőbél lángot kap, akkor az egész pillanatok alatt…
Aki lassú, öreg, mozgáskorlátozott vagy kicsi volt,
annak esélye sem volt élve kijutni.
December 19-e éjszakáján
én voltam a Coco Solo század parancsnoka.
Nemrég léptettek elő századossá,
és aznap vettem át a század parancsnokságát.
Sem az egység telefonszámát,
sem a katonáim nevét nem tudtam.
Az embereim borzasztó fiatalok voltak.
Úgy 18-19-20 éves kölykök lehettek. Amikor elkezdődött a bombázás,
halálra voltak rémülve. Az amerikaiak körbevettek minket.
Az egyik katona azt mondta, ne menjek ki,
mert végeznének velem.
Azt feleltem, mentenünk kell magunkat,
mert az ellenség erői elképesztő fölényben vannak.
Le akartam tenni a fegyvert.
Amikor felkeltem, hogy kimenjek,
egy kézigránátot hajítottak be.
A katonával lebuktunk. Ő nem talált időben fedezéket.
Eltalálta a gránát.
A karjaim közt halt meg.
Bizonyos beszámolók szerint csupán a támadás első óráiban
több mint 480 bomba robbant fel a fővárosban,
főleg El Chorrillo környékén.
A küzdelem egyetlen óra alatt véget ért.
A Davis bázis fogolytáborába kerültem.
Nem tudtam, hogy Endara elnök lett Panama új miniszterelnöke.
Az invázió után felállított új kormányt
az érvénytelenített választások amerikai támogatású jelöltjei vezetik.
Endara szerint…
Kiderült, hogy Endara elnök beszélt Cisneros tábornokkal.
Tudni akarta, hogy élek-e.
Ezt követően találkoztam a tábornokkal egy menedékházban a Davis bázison.
Látni lehetett a szemében a gyűlöletet.
Senki sem szereti, ha megszállók lőnek rá…
Akkor még dühös voltam,
és megmondtam neki, hogy vissza akarok menni a fogolytáborba.
Hogy semmiben sem fogok részt venni.
Megmondtam neki, hogy ennyi volt, Noriega szökésben van, és mindannyiukat elárulta.
Hogy vége a gyilkolásnak és a pusztításnak, ha segít nekem.
Cisneros elmondta, hogy tűz ütött ki El Chorrillóban,
és rengetegen maradtak fedél nélkül,
és hogy a többi tábornok le akarja bombázni Colónt.
Még aznap este le akarták bombázni Colónt.
Megkért, hogy győzzem meg a colóni egységeinket, hogy tegyék le a fegyvert.
Mindketten kerülni akartuk a felesleges áldozatokat.
Közösen telefonáltunk oda.
Mindkettőnkkel beszéltek külön is.
Cisneros rendkívül tiszteletteljesen, udvariasan kérte, hogy adják meg magukat,
hogy ne kelljen lebombázni Colón városát.
Azt mondtam, hogy ha leteszik a fegyvert, nem lesz bombázás.
Hogy lengessenek fehér zászlót, és nem esik bajuk.
Eltelt pár óra, és a tisztek megindultak az amerikai ellenőrző pont irányába.
Így elkerültük Colón lebombázását.
Ez történt a… A harmadik nap végére a panamai haderő 75%-a megadta magát.
Az Igaz ügy hadművelet végrehajtása előtt
a hírszerzés azt mondta, folyamatosan szemmel tartják Noriegát.
Hogy bármikor megmondják, hol van.
Aztán amikor megérkeztünk,
senki sem tudta, hová tűnt.
A Noriegát követő személyek azt mondták,
találkozói voltak Colónban, Panama atlanti-óceáni oldalán.
Aztán átment a csendes-óceáni oldalra, ahol egy reptér közeli szállodában volt,
utána pedig nyoma veszett.
Kiderült, hogy azért nem tudta senki, hogy hol lehet,
mert a hadművelet kezdetekor éppen egy bordélyházban volt.
Látta a repülőket, hallotta a zajt és a robbanásokat,
és inkább meghúzta magát.
Noriega eszes ember volt. Tudta, hogy meg akarjuk ölni.
Végeztünk volna vele, ha harc közben elkapjuk őt valahol.
Szóval rejtekhelyről rejtekhelyre ment.
Civil ruhát viselt,
külön sofőrje volt…
Nem maradhatott túl sokáig egy helyen, mert a Delta a nyomában volt.
Hat nap alatt több mint 20 bevetésünk volt.
Azokra a helyekre küldtek minket, ahol Noriega jó eséllyel felbukkanhatott.
Azonban sehol sem találtuk meg.
QUARRY HEIGHTS TÁMASZPONT, PANAMA 1989. DECEMBER 21.
Legbelül úgy gondoltam,
hogy Noriega túlságosan gyáva, hogy a dzsungelbe meneküljön.
Túlságosan szerette a kényelmet.
Túlságosan imádta a szeretőjét, Vicky Amadót.
Utána hirtelen arra gondoltam,
hogy Vicky Amado talán tudja, hogy Noriega merre lehet ebben a káoszban.
Elővettem a telefonkönyvet, mert akkoriban még volt ilyesmi,
és megkerestem Amadóék telefonszámát, majd felhívtam őket.
Ez december 21-én, késő este történt.
Az édesanyja, Norma vette fel a telefont. Maria néven mutatkoztam be neki.
Azt mondtam, Noriega üzent valamit Vicky számára.
Vicky odarohant a telefonhoz, és csak úgy bombázott a kérdésekkel,
hogy Noriega jól van-e, hogy merre van…
Ebből rögtön kiderült számomra, hogy nem tudják, merre lehet Noriega.
Szóval azt feleltem Vickynek,
hogy Noriega azt üzente neki,
hogy ha bármikor veszélyben érezné magát, akkor lépjen kapcsolatba velem, Mariával,
és én biztonságos helyre viszem majd.
Ez volt az aznapi beszélgetésünk vége.
Másnap délután csörgött a telefonom.
Vicky veszélyben érezte magát.
Megbeszéltük, hogy elmegyek érte.
Másnap találkoztunk vele a megbeszélt találkozási ponton.
Menet közben feltűnt neki, hogy a kocsi a régi csatornaövezetbe tart.
Egy katonai ellenőrző ponthoz közeledtünk. Megkérdezte tőlem, hogy hová megyünk.
Azt feleltem, biztonságos helyre.
Elmondtam neki, hogy nem vagyok Noriega szövetségese.
Hogy az amerikai oldalon állok,
hogy ideje bíróság elé állítani Noriegát,
és hogy ehhez számítunk az ő segítségére is.
Az elkövetkező néhány napban rájött, hogy milyen fontos szerepe van neki ebben,
és hogy gondolnia kell a gyerekei életére.
Ez lehetett a legfontosabb számára.
Vicky Amado azért került ebbe a helyzetbe, mert mindig is az elit része akart lenni.
Az édesanyja, Norma egy bárt vezetett. Köztudottan ő készítette Noriega ételeit,
mert ő rettegett, hogy megmérgezik. Szóval így jött az anyja a képbe.
Vicky azonban csak élvezte, hogy végre olyan életet élhet,
amilyenről Noriega nélkül csak álmodhatott volna.
Külön érdekesség, hogy amikor Vickyt a menedékházba vittem,
nem tudtuk, hol van Noriega.
Ez december 23-án történt.
VATIKÁNI NAGYKÖVETSÉG, PANAMA KARÁCSONY ESTE, 1989
December 24-én este
Noriega felhívta a pápai követet, és menedékjogot kért tőle.
A nunciatúrán akarta meghúzni magát,
mert az a katolikus egyház védelme alatt álló menedékhely volt.
A pápa megmondta, a nunciatúrákon mindenki érinthetetlen.
Noriega egy fagylaltozóból telefonált oda.
Jól van, szóval itt van a parkoló. Pont szemben van vele a nunciatúra.
Látják azt a két férfit a parkolón belül, ott a fal mellett?
Elvileg a túloldalon van Noriega szobája.
Itt bujkál Noriega. Pontosan itt.
A közelben természetesen…
Többen is azt állították, hogy Noriega apácának öltözve ment be a nagykövetségre.
Mások szerint egyszerűen csak nőnek öltözött be.
Egy harmadik verzió is kering,
miszerint Villanueva atya juttatta be a nunciatúrára. Én nem tudom…
A helyszínre siettünk. Mi értünk oda elsőként.
Körbevettük a nagykövetséget, hogy ne tudjon meglépni.
Koncentrikus biztonsági köröket állítottunk fel magunk körül.
Kelepcébe esett.
December 26-án vagy 27-én közvetlen vonalat állítottunk fel
a menedékház és a nunciatúra között, hogy közvetlenül tudjunk kommunikálni.
Hogy Vicky és Noriega beszélni tudjanak egymással.
Lehallgattuk a vonalat. Hallottam, ahogy beszélgettek.
A beszélgetésük lényege az volt, hogy Vicky elmondta,
hogy nem maradhat örökké odabenn.
Mindeközben, mialatt ő telefonálgatott,
fokozni kezdtük rajta a nyomást.
Hatalmas katonai hangszórókból bömböltettük az utcán a rockzenét.
Az „I Fought the Law” volt a kedvencem.
Egyszerűen ordított a zene. Tudtuk, hogy melyik volt az ő szobája.
Hangszórókat állítottunk a falak mellé,
hogy reggeltől estig kapja az áldást.
Az ENSZ Közgyűlése elítélte Panama amerikai megszállását.
Botrányos nemzetközi jogsértésnek hívták. A szavazás 75:20-as végeredménnyel zárult.
Az ENSZ Közgyűlése
jóváhagyta a 44/240-es határozatot,
amely szerint az Egyesült Államok, illetve annak kormányzata,
amit Bush elnök vezetett, megszegte a nemzetközi jogot,
és megsértette a Panamai Köztársaság szuverenitását.
Reggel elindultam a bázisunkra, és útközben hatalmas tömegbe botlottam.
Tüntettek a panamaiak, úgy 1,5 kilométerre a nunciatúrától.
Amikor megláttak, elkezdtek…
Rendkívül népszerű voltam.
Azt mondták, ha beengedjük őket, ők maguk fogják kiráncigálni Noriegát.
Visszamentem a bázisra. Felhívtam a nunciatúrát, és elmondtam,
hogy egy rakás panamai várja odakinn, hogy bemehessenek elintézni Noriegát.
A követ vette a lapot, és felhívta Noriegát a fenti szobából.
Elmondom, mi történt.
Azt mondta Noriegának, ha nem hajlandó feladni magát,
a tömeg betör, és felakasztja őt, mint Mussolinit.
Azt mondta, hogy ez fog történni, ha nem adja meg magát nekem,
mert nekem kötelességem megvédeni őt, miután feladja magát, ami valóban igaz.
Mindezek előtt sokat kérdezgettem Vickyt,
hogy milyen ember is Noriega valójában, amire azt felelte, hogy elég büszke típus.
Büszke volt a katonai sikereire, és gyűlölt bármiféle megaláztatást.
Ekkor támadt az az ötletem, hogy ha az egyenruhájában jöhetne ki,
akkor talán nem érezné megalázónak a helyzetet, és hajlandó lenne kijönni.
Vicky azt mondta neki, hogy vegye fel az egyenruháját,
és jöjjön ki, szerezze vissza a büszkeségét,
mert biztos ő is érzi, hogy nem maradhat bent örökké.
Elküldtük a katonáinkat, akik korábban már jártak a házában,
hogy tisztítsák meg, vasalják ki, majd hozzák el az egyenruháját.
Így kapta kézhez.
Mikor belátta, hogy vége a dalnak, belement.
Azt mondta a telefonban,
hogy hajlandó feladni magát nekem.
Ezt elmondtam Thurman tábornoknak is.
Ő azt mondta, ne legyek a kijáratnál, ezért nem is voltam.
A különleges erők megmotozták, én pedig messzebbről figyeltem az egészet.
TÍZ NAPPAL AZ IGAZ ÜGY HADMŰVELET UTÁN JANUÁR 3., ESTE 20:50
Aznap este 20:50-kor Noriega kijött az egyenruhájában.
Amikor kijött, nyugodtan viselkedtünk, mert nem akartunk ráijeszteni.
Nem akartam, hogy megrémüljön, és visszameneküljön,
hogy aztán kezdhessük újra az egészet.
Szóval kijött a kapun. Emlékszem, ahogy megragadtam a karját,
hogy megfordítsam megmotozni.
Azt kérdezgette, hogy hol a tábornok.
Azt feleltem, hogy az utca túloldaláról figyel.
Megbilincseltük, majd a helikopterünkhöz kísértük.
Ott voltam, amikor berakták a gépbe.
Elkezdett rángatózni, azt hitte, ki akarjuk hajítani.
Hogy ezért bilincseltük meg. Biztos ezt hihette. Azt csinálta, hogy…
Rettegett. Gyáva féreg volt, semmi több.
Miután Noriega elhagyta a nunciatúrát,
és elvitték a kábítószer-ellenesek ügynökei,
végre fellélegezhettem.
Sok bizonytalan tényező volt ebben a hadműveletben.
Nem sikerült tökéletesen, többen is hibáztak.
Néha közbeszól az ellenség, az időjárás,
a lerobbant járművek, szóval soha semmi sem tökéletes.
De a hadművelet méretéhez képest
elég lenyűgözően alakultak a dolgok.
Panama inváziójával és a hadművelet egészével kapcsolatban,
nem bánom, hogy a részese voltam.
Örülök, hogy így volt, mert sok életet mentettem meg.
Számomra az volt az igazi meglepetés,
hogy Noriega mennyi időn át volt a CIA embere.
Az egységemmel az életünket kockáztattuk érte.
Elég keserű volt rádöbbenni, hogy az utolsó időszak kivételével
mindvégig az ellenségnek dolgozott, akik megtámadtak minket.
Borzasztó látni, ahogy meghalnak a társaink.
Talán az ivódott belém a leginkább,
hogy nincs jó háború, ahogy rossz béke sem.
Ez maradt meg a legjobban.
A mai napig ismeretlen az invázió áldozatainak pontos száma.
A becsléseink szerint úgy 2-3 ezren haltak meg.
De erről nincs hivatalos adat.
Noriega 40 év börtönbüntetést kapott az Egyesült Államokban,
majd Franciaországban került börtönbe valami francia törvény megszegése miatt,
akik aztán kiadták őt Panamának,
ahol egy csatornaövezeti börtönbe került,
majd kiderült, hogy daganatos, és meghalt.
Úgy gondolom, jobb bánásmódot kapott, mint amit megérdemelt volna.
Rendkívül kegyetlen volt.
Panamából végül sikersztori lett.
A demokráciát választották.
Átvették a csatorna irányítását, jól gazdálkodtak vele, sok pénzt kerestek…
De gondoskodnunk kell róla,
hogy a jövőben ne bonyolódjunk katonai hatalomátvételekbe.
Nem elég, hogy az ilyesmi rengeteg fiatal katona halálával jár,
de még pénzügyi és megítélésbeli veszteségekhez is vezet.
Szóval a jövőben remélhetőleg nem fogunk megszállni más országokat.
AZ IGAZ ÜGY HADMŰVELET ELISMERT PANAMAI ÁLDOZATAINAK SZÁMA 514
23 AMERIKAI KATONA ÉS 3 AMERIKAI CIVIL IS ÉLETÉT VESZTETTE
MANUEL NORIEGA TÁBORNOK 17 ÉVET TÖLTÖTT BÖRTÖNBEN
A KÉMEK VILÁGA
A feliratot fordította: Gorcsa Norbert